האם הקשר הטיפולי חשוב ב-CBT?
אמפתיה, תיקוף ועידוד הם רכיבים מרכזיים בטיפול CBT, בייחוד אצל מטפלי הגל השלישי. 

בעוד שהדורות הקודמים של מטפלים קוגניטיביים-התנהגותיים התמקדו בכלים ובטכניקות לשינוי חשיבה, בעיקר בהתמודדות עם חרדה ודיכאון, מדגיש הדור הנוכחי של טיפולי CBT גם את חשיבות הקשר הטיפולי, כמו גם את חשיבות הקבלה כתנאי הכרחי לשינוי.

מטפלי CBT מבינים כמה חשובים היחסים הטיפוליים בין המטפל למטופל, מעבר להתייחסות הנקודתית והטכנית לבעיה הנדונה.
he
האם טיפול CBT יתאים לי?
מודל ה-CBT מדבר על התנהגות שנובעת מרגש שנוצר ממחשבה.

אם נחליף את המחשבה הבעייתית במחשבה חלופית, אחרת מהמחשבה האוטומטית שקופצת לנו לראש, המחשבה החדשה תייצר רגש אחר, והרגש ייצר תגובה או התנהגות אחרת.

מחשבות הן לא עובדות -  הן רק פרשנויות סובייקטיביות שאנו מייחסים למצבים אישיים וחברתיים, כל אחד מעולמו האישי והייחודי. אנחנו לא יכולים לשלוט על המחשבה האוטומטית, אבל יכולים לבחור האם לשתף איתה פעולה, או להטיל בה ספק. לאורך הטיפול מתרחב הרפרטואר הקוגניטיבי, ואנו לומדים להרגיע את עצמנו דרך קבלה או שינוי המחשבה.
he
כמה עולה טיפול CBT בתל אביב?
מחיר של טיפול CBT בת"א נע בין טיפול ציבורי ללא עלות, לבין מחירים גבוהים מאוד, עד 650 ש"ח למפגש. 

אנו, במכון טמיר, עושים כל מאמץ בכדי להציע טיפול קוגניטיבי-התנהגותי באיכות המקצועית הגבוהה ביותר שקיימת ולהציע פסיכותרפיה קוגניטיבית התנהגותית בעלות שניתן לעמוד בה.

עלות שעה טיפולית היא 330 ש"ח, בעוד במכונים פרטיים עמיתים בתל אביב גובים 400-600 ש"ח לפגישה.
he
מה ההבדל בין CBT לבין טיפול פסיכולוגי "רגיל"?
CBT הוא טיפול ממוקד שחותר להשגת מטרות. לא מתפזרים בו לשיחות סרק.

המטופל נתפס ב-CBT כפרטנר לצוות שמוביל שינוי ונדרש להשקיע מעצמו ולעבוד קשה. המטפל יידע לעבוד עם קשיי מוטיבציה והתנגדויות, ויש מקום לעליות ומורדות, אבל הטכניקה הטיפולית תעבוד אופטימלית עם מטופלים בעלי כוחות אגו גבוהים שמצליחים להתמיד וליישם את הנחיות הפרוטוקול הטיפולי. 

ככל שתעבדו יותר עם הכלים והכישורים שתלמדו, ככל שתתרגלו יותר בין המפגשים בסביבה הטבעית, ככל שתכינו את שיעורי הבית בשקדנות ורצינות - כך הטיפול יצליח יותר ויסתיים מהר יותר.
he